2022

2022. aasta (MMXXII) oli 21. sajandi 22. aasta. See algas laupäevaga.

Vasted teistes kalendrites
Juudi kalender: 5782, 5783
Hinduistlik kalender: 5123, 5124 
Islami kalender: 1443, 1444
Iraani kalender: 1400, 1401
Sirvikalender: 10235

Pühendused
Eestis:
Raamatukogude aasta, (vt Eesti kultuurivaldkonna aasta peateemade loetelu)
aasta loom – pruunkaru
aasta lind – metskurvits
aasta liblikas – vareskaera-aasasilmik
aasta sammal – sulgjas õhik
aasta seen – kõrreliste-tõlvtõvik
aasta orhidee – balti sõrmkäpp
aasta puu – pihlakas
aasta muld – tehismuld

Venemaal:
 Venemaa rahvaste kultuuripärandi aasta

 Sündmused maailmas  
 Jaanuar 
 1. jaanuar – jõustus RHK-11 ehk täiendatud rahvusvaheline haiguste ja nendega seotud terviseprobleemide statistiline klassifikatsioon.
 1. jaanuar – jõustus Regionaalse Avatud Majanduspartnerluse leping.
 2. jaanuar – Kasahstanis algasid rahutused.
 4. jaanuar – ÜRO Julgeolekunõukogu viis alalist liiget Hiina, Venemaa, Suurbritannia, Ameerika Ühendriigid ja Prantsusmaa tegid haruldase ühisavalduse, mille kohaselt tuleks vältida tuumarelvade levikut ja tuumasõda. 
 6. jaanuar – Kasahstani presidendi Kasõm-Žomart Tokajevi palvel saatsid KJLO riigid Kasahstani oma rahuvalvajad.
 7. jaanuar – koroonasse (COVID-19) nakatunute arv ületas 300 miljoni piiri.
 10. jaanuar – USA-s Baltimore'is siirati inimesele esimest korda sea süda.
 15. jaanuar – Vaikses ookeanis toimus Hunga Tonga vulkaanipurse. Mitmeid riike tabas tsunami ja veealuste sidekaablite purunemise tõttu katkes Tongal ühendus välismaailmaga.
 18. jaanuar – Microsoft teatas kavatsusest osta 68 miljardi dollari eest videomängude ettevõtte Activision Blizzard.
 23. jaanuar – Burkina Fasos toimus sõjaväeline riigipööre, millega eemaldati võimult president Roch Marc Christian Kaboré.

 Veebruar 
pisi|Ukraina toetuseks läbi viidud demonstratsioon Tartu raekoja platsil 26. veebruaril
 2.–20. veebruar – Pekingis toimusid 2022. aasta taliolümpiamängud.
 3. veebruar – Ameerika Ühendriikide erivägede haarangus hukkus Islamiriigi juht Abu Ibrahim al-Hashimi al-Qurashi.
 9. veebruar – Suurbritannia tuumasünteesi rajatises Joint European Torus õnnestus viis sekundit kestnud katse jooksul toota 11 megavatti energiat. 
 13. veebruar – Frank-Walter Steinmeier valiti teiseks ametiajaks Saksamaa presidendiks.
 24. veebruar – Venemaa sissetung Ukrainasse (2022): Venemaa alustas sõjalist rünnakut Ukraina vastu.

 Märts 
 2. märts – Vene väed vallutasid Ukrainas Hersoni linna. 
 2. märts – ÜRO teatas, et Ukrainast on sõja eest põgenenud üle miljoni inimese.
 3. märts – Vene väed vallutasid Zaporižžja tuumaelektrijaama.
 7. märts – koroonapandeemias hukkunute arv ületas 6 miljoni piiri.
 10. märts – Ungari parlament valis presidendiks Katalin Nováki.
 16. märts – Mariupolis hukkus teatris asunud pommivarjendile korraldatud õhurünnakus erinevatel andmetel 300–600 inimest.
 27. märts – El Salvadoris kehtestati jõuguvägivalla tõttu riigis eriolukord."El Salvador kehtestas jõuguvägivalla tõttu riigis eriolukorra". maailm.postimees.ee. 27.3.2022. Vaadatud 30.6.2025
 31. märts – Dubais lõppes Expo 2020.

 Aprill 
 3. aprill – Ukraina teatas Vene vägede Kiievi lähedusest taganemise järel sõjakuritegude, sealhulgas Butša massimõrva avastamisest.
 11. aprill – Pakistani parlament valis Imran Khani umbusaldamise järel peaministriks Shehbaz Sharifi.
 14. aprill – Mustal merel uppus ristleja Moskva, mis on suurim lahingutegevuse ajal uppunud sõjalaev pärast Teist maailmasõda.
 14. aprill – koroonapandeemia: tuvastatud nakatumisjuhtumite arv maailmas ületas 500 miljonit."Worldwide COVID cases surpass 500 mln as Omicron variant BA.2 surges" Reuters, 14. aprill 2022
 18. aprill – algas Donbassi lahing.
 20. aprill – Euroopa Lõunaobservatoorium teatas mikronoova avastamisest.
 22. aprill – Šveitsis jätkas pärast remonti tööd suur hadronipõrguti.
 23. aprill – avati 59. Veneetsia biennaal.
 24. aprill – Prantsusmaal valiti teiseks ametiajaks presidendiks tagasi Emmanuel Macron.

 Mai 
 12. mai – Event Horizon Telescope avaldas esimese foto Linnutee keskosas asuvast mustast august Sagittarius A*.
 14. mai – Eurovisiooni lauluvõistluse võitis Ukraina esindaja Kalush Orchestra looga "Stefania".
 20. mai – Azovstali viimased kaitsjad andsid alla ning Vene relvajõud vallutasid Mariupoli, millega lõppes Mariupoli lahing."Mariupol: Russia declares complete victory at Azovstal plant" BBC, 20. mai 2022
 21. mai – Austraalia föderaalvalimised võitis Anthony Albanese juhitud Austraalia Tööpartei.

 Juuni 
 14. juuni – Kanada ja Taani lõpetasid Tartupaluki saare piirivaidluse, sõlmides piirilepingu mille järgi jagatakse saar pooleks.
 22. juuni – Afganistani ja Pakistani vahelises piirkonnas toimus maavärin, milles hukkus üle 1000 inimese.
 27. juuni – Texase osariigis leiti mahajäetud veokist 53 migrandi surnukehad.
 28.–30. juuni – Madridis toimus NATO tippkohtumine.

 Juuli 
 7. juuli – Suurbritannia peaminister Boris Johnson teatas, et astub tagasi, kui ta erakond on leidnud uue peaministri.
 8. juuli – Jaapanis Nara linnas hukkus atentaadis endine peaminister Shinzo Abe.
 11. juuli – NASA avaldas töökorda seatud James Webbi kosmoseteleskoobi esimesed fotod, sealhulgas Webbi esimese süvavaate.
 21. juuli – Itaalia president Sergio Mattarella võttis vastu peaminister Mario Draghi tagasiastumispalve, saatis parlamendi laiali ning kuulutas välja erakorralised parlamendivalimised.
 23. juuli – WHO kuulutas ahvirõuged Rahvusvahelise tähtsusega rahvatervisealaseks hädaolukorraks
 31. juuli – Kabulis hukkus CIA korraldatud õhurünnakus terroriorganisatsiooni al-Qaeda juht Ayman al-Zawahiri.

 August 

 4. august – Hiina korraldas Taiwani ümber suured sõjaväeõppuse, mis oli vastus Nancy Pelosi Taiwani-visiidile. Pelosi sai kõrgeimaks USA poliitikuks, kes on Taiwani ametlikult külastanud.
 12. august – New Yorgis pussitati India päritolu Suurbritannia kirjanikku Salman Rushdie'd, kes sai raskelt vigastada.
 18. august – Türgi ja Iisrael teatasid, et nimetasid taas mõlemasse riiki oma suursaadikud ning jätkavad diplomaatiliste suhete parandamist.
 19. august – Montenegros astus pärast parlamendi umbusaldusavaldust tagasi Dritan Abazovići valitsus.
 28. august – Pakistan kuulutas välja kliimakatastroofi ning palus rekordiliste üleujutustega toimetulekuks välisriikide abi. 

 September 

 5. september – Suurbritannia peaministriks valiti Liz Truss.
5. september – Hiina Sichuani provintsi tabanud 6,6-magnituudilises maavärinas hukkus vähemalt 93 inimest.
 8. september – Charles III sai pärast kuninganna Elizabeth II surma Suurbritannia kuningaks ja Briti Ühenduse juhiks.
11. september – Rootsi üldvalimised võitis paremerakondade blokk.
14. september – Tadžikistani ja Kõrgõzstani vahel puhkesid pärast aastat taas tõsisemad relvastatud kokkupõrked.
pisi|left|185px|Meeleavaldused Iraanis Teheranis
16. september – Iraanis puhkesid pärast politsei poolt kinni peetud 22-aastase iraanlanna Mahsa Amini surma meeleavaldused, milles hukkus üle 50 inimese.
pisi|150px|Giorgia Meloni
 25. september – Itaalia parlamendivalimised võitis Giorgia Meloni juhitud erakond Fratelli d'Italia.
 25. september – kuubalased toetasid referendumil samasooliste abielu legaliseerimist.
 25. september – Keenia jooksja Eliud Kipchoge püstitas Berliini maratonil maratonijooksus maailmarekordi.
 26. september – avastati gaasilekked Nord Streami gaasitorudes.

 26. september – NASA asteroidimissiooni DART käigus rammiti asteroidi Dimorphos uurimaks võimalust muuta asteroidi kurssi.
 28. september – USA-s Florida osariigis maabus orkaan Ian, mis tekitas tohutuid purustusi ja mille tõttu hukkus üle 80 inimese.
 29. september – Nauru presidendiks valiti Russ Kun.
 30. september – Venemaa annekteeris laialt hukka mõistetud referendumite tulemusena Ukrainale kuuluvad Luhanski, Donetski, Zaporižžja ja Hersoni oblastid.
 30. september – Ibrahim Traore kukutas Burkina Fasos riigipöördega riigi ajutise presidendi Paul-Henri Sandaogo Damiba.

 Oktoober 
 1. oktoober – Kanjuruhani staadioni tragöödia: Indoneesias Jaava saarel jalgpallimängule järgnenud massirüseluses hukkus vähemalt 125 inimest.
 8. oktoober – Kertši väina sillal toimus plahvatus, milles hukkus neli ja põhjustas autotee osalise varingu.
 20. oktoober – Suurbritannia peaminister Liz Truss teatas tagasiastumisest. 45 päeva ametis olnud Trussist sai Suurbritannia lühima ametiajaga peaminister.
 28. oktoober – Elon Musk omandas 44 miljardi dollariga Twitteri.
 29. oktoober – Lõuna-Koreas Soulis hukkus rahvamassis tekkinud rüseluses 156 inimest.

 November 

 11. november – Ukraina relvajõud vabastasid Hersoni linna.
 16. november – NASA saatis kosmosesse Artemise programmi esimese missiooni Artemis 1, mis tegi tiiru ümber Kuu.
 18. november – krüptoraha vahetuskeskkond FTX esitas pankrotiavalduse. FTX-i pankrotti asus hiljem uurima FBI. USA riigiprokuröride sõnul on tegemist USA ajaloo ühe suurema finantspettusega.
 20. november – 18. detsember – Kataris toimusid 22. maailmameistrivõistlused jalgpallis. Maailmameistriks tuli Argentina.

 Detsember 

 5. detsember – Ameerika Ühendriikide Energeetikaministeerium teatas, et Riiklik Süüterajatis tootis termotuumasünteesi abil rohkem energiat kui selleks kulutas.
 7. detsember – Peruu president Pedro Castillo üritas riigipööret, kuid tagandati ametist. Riigi presidendiks vannutati Dina Boluarte. Seejärel puhkesid üleriigilised meeleavaldused.
 21.–26. detsember – Põhja-Ameerikat tabas talvetorm, mis tõi kaasa tugeva lumesaju ja mitu külmarekordit. Hukkus 106 inimest.
 24. detsember – Fidži peaministrina astus ametisse Sitiveni Rabuka pärast seda, kui üldvalimiste järel oli moodustatud koalitsioonivalitsus.
 28. detsember – Pärast üldvalimisi sai Nepali peaministriks Pushpa Kamal Dahal.

 Sündmused Eestis 
pisi|left|Narva tank enne teisaldamist
 3. aprill – koroonapandeemia Eestis: kaotati maskikandmise kohustus."Valitsus kaotab alates pühapäevast maskikohustuse" ERR, 2. aprill 2022
 3. juuni – peaminister Kaja Kallas tegi president Alar Karisele ettepaneku vabastada ametist seitse Keskerakonna ministrit ning Eesti Reformierakond tegi ettepaneku koalitsioonikõneluste alustamiseks Isamaale ja Sotsiaaldemokraatlikule erakonnale."Kallas saatis Keskerakonna valitsusest välja" ERR, 3. juuni 2022
 18. juuli – ametisse astus Kaja Kallase teine valitsus.
 16. august – Narva tank toimetati Viimsis asuvasse Eesti Sõjamuuseumi. Ühtlasi lammutati ka tanki senine postament ning teisaldati Narvast ja Narva-Jõesuust veel kuus monumenti."Valitsus teisaldas Narva tank-monumendi" ERR, 16. august 2022"Kallas: eemaldame Narvast kokku seitse punamonumenti" ERR, 16. august 2022
 5. detsember – Londonis ilmus 1947. aastal asutatud ajalehe Eesti Hääl viimane number.https://dea.digar.ee/?a=d&d=eestihaal20221205.2.4 Eesti Hääl paberväljaandena lõpetab, aga jääb uudiskirjana. Eesti Hääl, 5. detsember 2022, nr. 2418, lk. 3

Surnud

2. jaanuar – Richard Leakey, inglise rahvusest Keenia paleoantropoloog
3. jaanuar – Viktor Sanejev, Nõukogude Liidu kolmikhüppaja
3. jaanuar – Andres Taimla, Eesti poliitik 
6. jaanuar – Peter Bogdanovich, USA filmilavastaja ja stsenarist
6. jaanuar – Maria Klenskaja, Eesti näitleja
6. jaanuar – Sidney Poitier, USA näitleja ja filmilavastaja
6. jaanuar – Toomas Sõmera, Eesti sideinsener ja poliitik
9. jaanuar – Arvo Ots, eesti energeetikateadlane
9. jaanuar – Aare Urm, eesti meediajuht ja pankur
11. jaanuar – David Sassoli, Itaalia poliitik
18. jaanuar – Yvette Mimieux, USA näitleja
22. jaanuar – Thích Nhất Hạnh, vietnami munk
28. jaanuar – Mihkel Loodus, eesti tõlkija
30. jaanuar – Leonid Kuravljov, vene näitleja 
1. veebruar – Mari-Liis Küla, eesti teatrikunstnik
2. veebruar – Monica Vitti, itaalia näitleja 
3. veebruar – Madis Milling, Eesti näitleja ja poliitik
5. veebruar – Leili Pärnpuu, eesti maletaja
8. veebruar – Luc Montagnier, prantsuse viroloog 
12. veebruar – Ülo Lepik, eesti mehaanikateadlane
12. veebruar – Ivan Reitman, Kanada filmilavastaja
12. veebruar – Karl Vaino, Eesti NSV poliitik
14. veebruar – Sandy Nelson, USA trummar
19. veebruar – Lilian Kosenkranius, eesti ajakirjanik ja meediategelane
28. veebruar – Leonhard Lapin, eesti kunstnik
3. märts – Bruno Saul, Eesti NSV riigi- ja parteitegelane
13. märts – William Hurt, USA näitleja
16. märts – Helene Vannari, eesti näitleja
19. märts – Shahabuddin Ahmed, Bangladeshi poliitik
23. märts – Madeleine Albright, USA diplomaat ja poliitik
3. aprill – Ave Alavainu, eesti kirjanik
5. aprill – Sidney Altman, Kanada-USA molekulaarbioloog
5. aprill – Bobby Rydell, USA laulja
6. aprill – Vladimir Žirinovski, Venemaa poliitik
9. aprill – Mihhail Bronštein, Eesti majandusteadlane
10. aprill – Marju Kuut, eesti laulja
14. aprill – Mike Bossy, Kanada jäähokimängija
14. aprill – Ilkka Kanerva, Soome poliitik
17. aprill – Radu Lupu, Rumeenia pianist
18. aprill – Rein Ratas, Eesti bioloog ja poliitik
22. aprill – Guy Lafleur, Kanada jäähokimängija
26. aprill – Klaus Schulze, saksa elektroonilise muusika pioneer
30. aprill – Ain Heinaru, eesti geneetik
30. aprill – Naomi Judd, USA laulja
3. mai – Norman Mineta, USA poliitik
3. mai – Stanisłaŭ Šuškievič, Valgevene poliitik
10. mai – Leonid Kravtšuk, Ukraina poliitik
17. mai – Vangelis, kreeka helilooja
20. mai – Hillar Palamets, eesti ajaloolane
20. mai – Kirill Teiter, eesti humorist
21. mai – Linda Järve, eesti ajakirjanik
26. mai – Ciriaco De Mita, Itaalia poliitik
26. mai – Alan White, inglise trummar
27. mai – Angelo Sodano, itaalia vaimulik
28. mai – Priit Kuusk, eesti muusikaajakirjanik 
28. mai – Raik-Hiio Mikelsaar, eesti arstiteadlane ja bioloog
29. mai – Ronnie Hawkins, USA-Kanada laulja ja laulukirjutaja
30. mai – Boris Pahor, Sloveenia romaanikirjanik
6. juuni – Valeri Rjumin, vene kosmonaut 
7. juuni – Raivo Trass, eesti näitleja ja lavastaja
10. juuni – Simon Joffe, Eesti NSV väliskommentaator 
12. juuni – Vello Lään, eesti ajakirjanik
17. juuni – Jean-Louis Trintignant, prantsuse filminäitleja
18. juuni – Uffe Ellemann-Jensen, Taani poliitik
19. juuni – Gennadi Burbulis, Nõukogude Liidu ja Venemaa poliitik
20. juuni – Regimantas Adomaitis, leedu näitleja 
22. juuni – Jüri Tarmak, eesti kõrgushüppaja
27. juuni – Mats Traat, eesti kirjanik
28. juuni – Toomas Kirss, eesti teleprodutsent ja režissöör
1. juuli – Richard Taruskin, Ameerika Ühendriikide muusikateadlane
2. juuli – Peter Brook, inglise lavastaja
5. juuli – Hannes Varblane, eesti luuletaja
6. juuli – James Caan, USA näitleja
8. juuli – Shinzō Abe, Jaapani poliitik
8. juuli – Luis Echeverría, Mehhiko poliitik
8. juuli – José Eduardo dos Santos, Angola poliitik
18. juuli – Claes Oldenburg, ameerika skulptor
22. juuli – Airi Liimets, eesti kasvatusfilosoof
25. juuli – Endel Vooremaa, eesti jääpurjetaja
26. juuli – Aarne Biin, eesti kirjanik
26. juuli – James Lovelock, inglise atmosfäärikeemik
30. juuli – Nichelle Nichols, USA näitleja
31. juuli – Vadim Bakatin, Nõukogude Liidu riigitegelane
31. juuli – Fidel V. Ramos, Filipiinide poliitik
5. august – Judith Durham, Austraalia laulja
8. august – Olivia Newton-John, Austraalia laulja ja filminäitleja
10. august – Vesa-Matti Loiri, soome näitleja ja muusik 
12. august – Wolfgang Petersen, saksa filmilavastaja, produtsent ja stsenarist
24. august – Kallistos Ware, inglise teoloog ja õigeusu piiskop
30. august – Mihhail Gorbatšov, Nõukogude Liidu ja Venemaa poliitik
30. august – Jaak Kangilaski, eesti kunstiajaloolane
30. august – Don Lind, USA astronaut
2. september – Frank Drake, USA astronoom ja astrofüüsik
4. september – Boriss Lagutin, Nõukogude Liidu poksija
4. september – Peter Straub, USA kirjanik
7. september – Marsha Hunt, USA näitleja
8. september – Elizabeth II, Suurbritannia kuninganna
8. september – Ingo Normet, eesti lavastaja ja teatripedagoog
11. september – Javier Marías, hispaania kirjanik
13. september – Jean-Luc Godard, Prantsuse-Šveitsi filmirežissöör
14. september – Eiríni Pappá, kreeka näitleja
15. september – Saul Kripke, juudi päritolu USA filosoof
17. september – Mirjam Peil, eesti kunstiteadlane
18. september – Nick Holonyak, USA insener
19. september – Valeri Poljakov, Nõukogude Liidu ja Venemaa kosmonaut
22. september – Hilary Mantel, Briti kirjanik
23. september – Louise Fletcher, USA näitleja
24. september – Pharoah Sanders, USA džäss-saksofonist
26. september – Ruth Mirov, eesti rahvaluuleteadlane 
28. september – Coolio, Ameerika Ühendriikide räppar 
2. oktoober – Rein Vahisalu, eesti kardioloog ja publitsist 
3. oktoober – Eduard Tüür, eesti karikaturist
4. oktoober – Loretta Lynn, Ameerika Ühendriikide kantrilaulja
7. oktoober – Bill Nieder, Ameerika Ühendriikide kuulitõukaja
9. oktoober – Bruno Latour, prantsuse filosoof, antropoloog ja sotsioloog
11. oktoober – Angela Lansbury, Suurbritannia-Ameerika Ühendriikide näitleja
13. oktoober – James McDivitt, USA õhuväelane ja astronaut
14. oktoober – Robbie Coltrane, Šoti näitleja
16. oktoober – Jüri Arrak, eesti kunstnik
26. oktoober – Pierre Soulages, prantsuse kunstnik
28. oktoober – Jerry Lee Lewis, Ameerika Ühendriikide laulja ja pianist
6. november – Edward C. Prescott, Ameerika Ühendriikide majandusteadlane
11. november – Madis Salum, eesti ajakirjanik
17. november – Fred Brooks, Ameerika Ühendriikide arvutiteadlane
20. november – Riho Sibul, eesti muusik
24. november – Hans Magnus Enzensberger, saksa kirjanik
24. november – Vladimir Kirejev, Eesti psühhiaater
30. november – Murray Halberg, Uus-Meremaa jooksja
30. november – Jiang Zemin, Hiina partei- ja riigitegelane
30. november – Christine McVie, Briti muusik
2. detsember – Tiit-Rein Viitso, eesti keeleteadlane
10. detsember – Kihnu Virve, eesti rahvalaulik
12. detsember – Mirosław Hermaszewski, poola lendur ja kosmonaut
17. detsember – Urmas Sisask, eesti helilooja 
29. detsember – Pelé, Brasiilia jalgpallur
29. detsember – Edgar Savisaar, Eesti poliitik
29. detsember – Vivienne Westwood, inglise moekunstnik, ärinaine ja kodanikuaktivist
31. detsember – Benedictus XVI (Joseph Ratzinger), saksa teoloog, paavst 

Nobeli auhinnad
meditsiin – Svante Pääbo
füüsika – Alain Aspect, John Clauser, Anton Zeilinger
keemia – Carolyn Bertozzi, Barry Sharpless, Morten Meldal
kirjandus – Annie Ernaux
rahu – Ales Bialatski, Memorial, Kodanikuvabaduste Keskus
majandus – Ben S. Bernanke, Douglas W. Diamond, Philip H. Dybvig

 Viited